Diari Oficial de la Generalitat Valenciana


Sumari del DOGV 9651, del 31-07-2023 (2023/8005)

RESOLUCIÓ de 14 de juny de 2023, de la Subdirecció General de Relacions Laborals, per la qual es disposa el registre i la publicació de l'acta de rectificació de l'Acord interprofessional de millora de les condicions de treball de les persones professionals del Sistema Públic Valencià de Serveis Socials en l'àmbit de l'acció concertada (codi conveni núm. 27814714031313).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9651

Data del DOGV
:   31-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8005


Data del document
:   14-06-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 14 de juny de 2023, de la Subdirecció General de Relacions Laborals, per la qual es disposa el registre i la publicació de l'acta de rectificació de l'Acord interprofessional de millora de les condicions de treball de les persones professionals del Sistema Públic Valencià de Serveis Socials en l'àmbit de l'acció concertada (codi conveni núm. 18907090084639). [2023/8005]  
  
Vista l'acta de rectificació de l'Acord interprofessional de millora de les condicions de treball de les persones professionals del Sistema Públic Valencià de Serveis Socials en l'àmbit de l'acció concertada, subscrit per les persones representants de les parts empresarial i social, i de conformitat amb el que es disposa en l'article 90, apartats 2 i 3, de l'Estatut dels treballadors (aprovat per Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors); l'article 2.1 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 4.3 de l'Ordre 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, d'acord amb el que s'estableix per l'article 51.1 de l'Estatut d'Autonomia de la Comunitat Valenciana i el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals, resol:  
  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb la notificació a la comissió negociadora, i el depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 14 de juny de 2023.- El subdirector general de Relacions Laborals: Joaquín Vañó Gironés.  
  
  
Rectificació de l'Acord interprofessional de millora de les condicions de treball de les persones professionals del Sistema Públic Valencià de Serveis Socials en l'àmbit de l'acció concertada.  
  
Les organitzacions patronals i sindicals signants de l'acord, revisats els números i detectats alguns errors en les taules de centres de diversitat funcional i salut mental (annex 1.1), convenen tornar-les a publicar corregides, afegint-he el text dels acords que les ha de precedir, que les aclareix i que, per error, va ser omés en la seua primera publicació. També s'hi annexa, corregit en la categoria de gerent, l'annex 2.3 d'equivalències professionals.  
  
ACORDS:  
  
Primer. Les taules salarials que ací s'acorden seran aplicables per a totes aquelles entitats que tinguen concertada la prestació de serveis socials, d'acord amb la normativa vigent en aquell moment, en l'àmbit de la Comunitat Valenciana, i, en concret, el seu contingut afectarà exclusivament els treballadors i treballadores d'aquestes entitats que presten serveis la gestió dels quals siga encomanada i finançada en els termes de l'Acord de 17 de novembre de 2022 per la Generalitat Valenciana, mitjançant l'acció concertada en l'àmbit de diversitat funcional i salut mental a la Comunitat Valenciana.  
  
Segon. Si per qualsevol circumstància en una entitat es produïra l'extinció del concert social per qualsevol de les causes establides en el Decret 181/2017, de 17 de novembre, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, deixarien de ser aplicables les obligacions salarials previstes en la present taula salarial, reprenent-se l'aplicació de l'estructura i les obligacions salarials de la taula general del conveni col·lectiu legalment aplicable.  
  
Tercer. Les entitats que comencen a aplicar aquesta taula salarial podran absorbir i compensar amb els imports ací establits qualsevol tipus de complement personal, de lloc de treball o de qualsevol altre tipus que no estiga establit en el conveni col·lectiu aplicable, tinguen la denominació que tinguen, i encara que provinguen de pactes individuals o col·lectius. No obstant això, l'aplicació d'aquesta compensació i absorció de complements salarials no podrà implicar, en cap cas, que la persona treballadora perceba menors retribucions que les que percebia fins a la publicació del present acord.  
  
Quart. El salari base es percebrà en catorze pagues, així com els triennis i els complements de càrrecs funcionals.  
  
Cinqué. Els triennis meritats fins al 31.12.2022 quedaran consolidats en l'import establit per les taules en vigor i amb la denominació d'«antiguitat transitòria». Els triennis que es reporten, amb posterioritat a l'01-1-2023 es percebran en l'import que s'estableix en aquesta taula de l'acció concertada. El complement d'antiguitat transitòria quedarà congelat fins que l'import unitari de cada trienni que es percebis s'iguale amb l'import unitari dels triennis que s'estableixen en les taules salarials del present acord. En aquest moment, el complement transitori desapareixerà i s'integrarà en el d'antiguitat ordinària. Durant la coexistència d'aquests complements salarials, ambdós formaran part de les retribucions ordinàries i de les pagues extraordinàries.  
En tot cas, l'import que poguera quedar com a romanent d'antiguitat transitòria el 30.06.2026 desapareixerà per a integrar-se a partir de aquesta data en l'antiguitat ordinària.  
  
Sisé. Les dues parts acorden l'establiment d'un plus de treball per torns, si bé acorden que el seu abonament no serà obligatori en cap cas mentre aquest concepte salarial variable no estiga previst en els mòduls econòmics de desenvolupament de l'acció concertada i es dote pressupostàriament.  
  
Seté. El plus de nocturnitat tindrà la retribució establida en l'article 34 del conveni legalment aplicable.  
  
Huité. Plus de direcció. Els treballadors i treballadores que el 31.12.2022 estiguen percebent el plus de direcció establit en el conveni col·lectiu, el continuaran percebent per aquest import, que es dividirà en dues magnituds. Com a plus de direcció pròpiament dit, percebran l'import que a aquest efecte detalla la taula salarial de les entitats de l'acció concertada. La resta, fins a l'import establit en el conveni vigent en aquesta data, es percebrà en un complement denominat «plus de direcció transitori». Aquest plus anirà evolucionant a la baixa a partir de 2024 en la mateixa quantia que s'eleve el «plus de direcció» de la taula d'entitats concertades, i tendirà, per tant, en el futur, a zero.  
  
  
Nové. Aprovar les taules salarials per al període comprés entre l'01.01.2023 i el 30.06.2026.  
  
Desé. La taula salarial corresponent a 2023 tindrà efectes retroactius d'01-o1-2023. No obstant això, les entitats no estaran obligades a l'actualització de salaris i a l'abonament d'endarreriments que pogueren generar-se fins que no es produïsca la publicació del present acord i fins al moment en què l'Administració comence a efectuar els pagaments amb els imports del preu plaça establit en el concert social.  
  
Onzé. El present acord, una vegada signat, es durà a la comissió negociadora del VIII Conveni col·lectiu laboral autonòmic de centres, entitats i serveis d'atenció a persones amb discapacitat de la Comunitat Valenciana, per a la creació de la taula salarial específica de l'acció concertada, a l'efecte que es publique en el DOGV.  
Dotzé. De la mateixa forma, el text del present acord s'inclourà en l'Acord interprofessional de l'acció concertada en l'àmbit de la Comunitat Valenciana.